Wizi (kutoka kitenzi "kuiba") ni wakati mtu mmoja au kikundi kinachukua kutoka kwa watu wengine kitu chochote, kwa mfano pesa au habari bila idhini. Mtu aliyehukumiwa kwa wizi anaweza kuitwa mwizi. Kuna aina nyingi za wizi, kwa mfano kwa kunyakua, kwa kuvunja milango au madirisha, kwa kuingilia kompyuta n.k. Kwa jumla duniani kote wizi unaadhibiwa na sheria. Pia dini zinaona tendo hilo kuwa dhambi, isipokuwa pengine mtu asipokuwa na njia nyingine yoyote ya kupata mahitaji yake ya msingi.